Христо Смирненски
Поклонение пред вола

chitanka.info

Наистина, аз гина

в паричната неволя,

но туй не е причина,

че не ходих на Вола.

Тъгата на Народа

не ми е, брате, чужда,

но не намирам нужда

у Враца чак да ходя.

Защо да се тревожиш

по урви и пътеки,

когато вола може

да види тука всеки?

Реши и хента-пента

стигни до парламента.

Там, колко ти е воля,

покланяй се на вола.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.